《呈德厚宫主先生》
宋代·王伯淮

九锁松门夜不关，蓬莱分境到尘寰。
仙风鹤驾来天表，白昼云旗下世间。
古洞得泉消俗病，名山有芭驻童颜。
何当常对先生面，愿借飞凫日往还。

作者简介：王伯淮，东牟（今山东蓬莱）人（《洞霄诗集》卷二）。高宗绍兴三年（一一三三）知安溪县（《建炎以来系年要录》卷六七）。十九年，知德安府（同上书卷一六○）。二十一年，知临江军（同上书卷一六二）。